钦定古今图书集成/理学汇编/字学典/第051卷 > 《徐官古今印史》 > 《缪篆》
## 钦定古今图书集成/理学汇编/字学典/第051卷 > 《徐官古今印史》 > 《缪篆》

《说文叙》中有曰：“缪篆所以摹印也。”缪字今人多读作
缪误之缪，去声，非是。官以理推之，当读如“绸缪牖户”
之缪，平声。盖言篆文屈曲填满如绸缪也。人多忽而
不讲篆刻，往往致误，为此故也。夫篆书乃古人之心
画，制作通造化，实非浅易所可窥测者，敢杜撰乎哉？
务须从古，庶免识者之鄙。缪字有三音，本绸缪之缪，
从糸会意，谐翏为声。丝之缠绵重复者也。凡缠绵重
复，多致于乱，因为缪误之缪，又为秦缪公之缪。《音木》
及按皮日休曰：“秦穆公立夷吾，以致晋室之乱，可以
谥缪为定。”观此则后世称秦穆者非也。若宋穆之穆，
与此不同。《谥法》：布德执义曰穆，名实过爽曰缪。